PATVIRTINTA

 Kretingos lopšelio-darželio „Pasaka“

 direktoriaus 2020 m. gruodžio 18 d.

 įsakymu Nr. V1-64

KRETINGOS LOPŠELIO-DARŽELIO „PASAKA“ KORUPCIJOS PREVENCIJOS TVARKOS APRAŠAS

I. BENDROSIOS NUOSTATOS

1. Kretingos lopšelio-darželio „Pasaka“ korupcijos prevencijos tvarkos aprašas (toliau - aprašas) reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę.

**II. PAGRINDINĖS SĄVOKOS**

**2. Korupcija** – tai tiesioginis ar netiesioginis kyšio arba kito nepagrįsto atlygio ar pažado dėl tokio atlygio prašymas, siūlymas, davimas ar priėmimas, kuris iškreipia asmens, gaunančio kyšį, nepagrįstą atlygį ar pažadą dėl kyšio ar nepagrįsto atlygio tinkamą bet kurios pareigos atlikimą ar reikalaujamą elgsena.

**3. Korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamą priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų.

**4. Apgaulė** – veiksmai, elgesys ar žodžiai, kuriais sąmoningai norima apgauti, suklaidinti.

**5. Biurokratizmas** – veikimas ar neveikimas, kai vietoje reikalų sprendimo iš esmės laikomasi nereikalingų ar išgalvotų formalumų, nepagrįstai atsisakoma spręsti tarnautojo ar darbuotojo kompetencijai priklausančius klausimus, vilkinama priimti sprendimus ar atlikti savo pareigas bei kitaip blogai ar netinkamai valdoma (atsisakoma informuoti asmenį apie jo teises, sąmoningai pateikiamas klaidinantis ar netinkamas patarimas ir t. t.). Biurokratizmu taip pat laikomas toks tarnautojų ar darbuotojų darbas, kai nevykdomi arba blogai vykdomi įstatymai ar kiti teisės aktai.

**6. Piktnaudžiavimas** – veikimas ar neveikimas, kai tarnautojui ar darbuotojui suteikti įgaliojimai naudojami ne pagal įstatymus bei kitus teisės aktus arba savanaudiškais tikslais, ar dėl kitokių asmeninių paskatų (naudojimosi tarnybine padėtimi, keršto, pavydo, karjerizmo, neteisėtų paslaugų teikimo ir t. t.), taip pat tokie tarnautojo ar darbuotojo veiksmai, kai viršijami suteikti įgaliojimai ar savivaliaujama.

**Pranešimas** – asmens žodinis ar rašytinis pagrįstas kreipimasis į atsakingas institucijas, kuriame nurodoma informacija dėl Kretingos lopšelio-darželio „Pasaka“ darbuotojų, dirbančių pagal darbo sutartis, veikimo ar neveikimo, turinčio biurokratizmo, piktnaudžiavimo, susijusių su korupcija, požymių.

**III. SIEKIAMYBĖ**

7. Pašalinti apgaulės ir korupcijos atsiradimo galimybes Kretingos lopšelio-darželio „Pasaka“ veiklos sistemoje, siekti, kad ji netrukdytų teikti kokybiškas paslaugas, priklausančias Kretingos lopšeliui-darželiui „Pasaka“ pagal įstaigos nuostatus, užtikrinti žmonių teises ir laisves.

**IV. KORUPCIJOS PREVENCIJOS PRINCIPAI**

8. Korupcijos prevencija įgyvendinama vadovaujantis šiais principais:

8.1.teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisų ir laisvių apsaugą;

8.2. visuotinio privalomumo – korupcijos prevencijos subjektais gali būti visi asmenys;

8.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam tokią pagalbą;

8.4. pastovumo – korupcijos prevencijos priemonių veiksmingumo užtikrinimas nuolat tikrinant ir prižiūrint korupcijos prevencijos priemonių įgyvendinimo rezultatus, bei teikiant pasiūlymus dėl atitinkamų priemonių veiksmingumo didinimo.

**V. PREVENCIJOS TIKSLAI**

9. Korupcijos prevencija siekiama, kad korupcija netrukdytų Kretingos lopšelio-darželio „Pasaka“ veiklai, didinti paslaugų teikimo kokybę.

10. Rengiamos antikorupcinės priemonės turi būti nuoseklios, visapusiškos ir ilgalaikės. Didelis dėmesys turi būti skirtas korupcijos apraiškų prevencijai ir neišvengiamos atsakomybės už neteisėtus veiksmus principo įgyvendinimui. Būtina ugdyti įstaigos bendruomenės nepakantumą korupcijai.

11. Sėkmingai kovoti su korupcijos apraiškomis galima, kai ilgalaikė politika pagrįsta visuotinai pripažįstamomis priemonėmis, prevencija, teisės pažeidimų tyrimu, žmonių švietimu ir jų parama.

12. Šiame dokumente numatytos priemonės siejamos su iškilusių problemų sprendimu ir apsauga nuo esamos ar atsirandančios korupcijos Kretingos lopšelio-darželio „Pasaka“ veiklos sistemoje. Taip pat būtina visokeriopai ginti visuotinai pripažįstamas žmogaus teises ir laisves.

13. Skatinti glaudesnį Kretingos lopšelio-darželio „Pasaka“ bendradarbiavimą su kitomis institucijomis, organizacijomis bei visuomene.

**VI. PREVENCIJOS UŽDAVINIAI**

14. Nustatyti labiausiai korupcijos paveiktas lopšelio-darželio veiklos sritis, užtikrinti veiksmingą ir kryptingą ilgalaikę kovą su korupcija, numatytų priemonių įgyvendinimą.

15. Atskleisti korupcijos priežastis, sąlygas ir jas šalinti.

16. Atgrasinti asmenis nuo korupcinio pobūdžio nusikalstamų veikų, žmonių apgaulės.

17. Užtikrinti korupcijos prevencijos priemonių taikymą ir teikiamą jų įgyvendinimo administravimą bei kontrolę.

18. Organizuoti skaidrų Kretingos lopšelio-darželio „Pasaka“ veiklos vykdymą.

19. Skirti už šios aprašo įgyvendinimą ir kontrolę atsakingus asmenis.

20. Užtikrinti teikiamų paslaugų kokybę.

21. Įtraukti į korupcijos prevenciją Kretingos lopšelio-darželio „Pasaka“ darbuotojus.

VII. VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS

22. Siekiant užtikrinti efektyvią korupcijos prevenciją, lopšelyje-darželyje
„Pasaka“ atliekama veiklos sričių, kuriose yra didelė korupcijos pasireiškimo tikimybė, analizė
ir vertinimas:

22.1.viešųjų pirkimų organizavimas lopšelyje darželyje;

22.2.efektyvus lopšelio-darželio biudžeto naudojimas;

 22.3.lopšelio-darželio vidaus audito organizavimas;

 22.4. vaikų mitybos organizavimas;

 22.5. vaikų priėmimo į lopšelį-darželį organizavimas;

 22.6. darbuotojų priėmimas.

 23. Lopšelio-darželio „Pasaka“ asmenys, įgalioti vykdyti korupcijos prevenciją ir jos kontrolę, pateikia direktoriui pasiūlymus ir, vadovaudamiesi korupcijos pasireiškimo tikimybės nustatymo kriterijais, parengia priemonių planą veiklos sritims atlikti analizę ir įvertinti iki einamųjų metų pabaigos.

 24. Veiklos sričių, kuriose egzistuoja tikimybė korupcijos apraiškoms priemonių planas pristatomas lopšelio-darželio „Pasaka“ tarybai. Tarybai pritarus rekomenduojamos veiklos sritys gali būti įtrauktos į priemonių planą.

25. Veiklos analizė ir vertinimas atliekami kiekvienų metų IV ketvirtį.

26. Veiklos analizę ir vertinimą lopšelyje-darželyje „Pasaka“ atlieka asmenys, įgalioti vykdyti korupcijos prevenciją ir jos kontrolę.

27. Įgalioti asmenys pateikia lopšelio-darželio veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus lopšelio-darželio direktoriui, kuris ne vėliau kaip per mėnesį priima sprendimus dėl pateiktos informacijos bei siūlymų įgyvendinimo.

28. Lopšelio-darželio „Pasaka“ direktorius išvadas apie veiklos sritis, kuriose egzistuoja didelė korupcijos pasireiškimo tikimybė, pateikia lopšelio-darželio tarybai.

VIII. ANTIKORUPCIJOS PREVENCIJOS PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ

 29. Korupcijos prevencijos Programos priemonių planai derinami lopšelio-darželio
taryboje, jai pritarus, lopšelio-darželio direktorius patvirtina.

 30. Korupcijos prevencijos Programos priemonių vykdytojai kiekvienais metais pateikia analizę už Programos priemonių įgyvendinimo organizavimą ir kontrolę atsakingiems asmenims ir lopšelio-darželio „Pasaka“ asmenys, įgalioti vykdyti korupcijos prevenciją ir jos kontrolę, apibendrina informaciją apie priemonių įgyvendinimą ir kiekvienais metais teikia išvadą lopšelio-darželio Tarybai iki gruodžio 31 dienos.

 31. Korupcijos prevencijos Programos priemonių planas skelbiamas lopšelio-darželio „Pasaka“ tinklapyje www.kldp.lt.

VII. BAIGIAMOSIOS NUOSTATOS

32. Informaciją apie korupciją Kretingos lopšelyje-darželyje „Pasaka“ darbuotojai, bendruomenės nariai gali teikti direktoriui raštu, elektroniniu paštu ar kitais jiems prieinamais būdais.

33. Visi lopšelio-darželio darbuotojai privalo būti supažindinti su korupcijos prevencijos tvarka.

34. Šio aprašo nuostatų įgyvendinimą koordinuoja ir kontroliuoja lopšelio-darželio
„Pasaka“ direktorius.

 PATVIRTINTA

 Kretingos lopšelio-darželio „Pasaka“

 direktoriaus 2020 m. gruodžio 18 d.

 įsakymu Nr. V1-64

KRETINGOS LOPŠELIO-DARŽELIO „PASAKA“ 2021-2023 METŲ KORUPCIJOS PREVENCIJOS PROGRAMA

I. BENDROSIOS NUOSTATOS

1. Kretingos lopšelio-darželio „Pasaka“ (toliau – Darželis) 2021-2023 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms galimai pasireikšti lopšelyje-darželyje.

2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos seimo 2015 m. kovo 10 d. Nr. XII-1537nutarimu ,,Dėl Lietuvos Respublikos nacionalinės kovos su korupcija 2015–2025 metų programos patvirtinimo“  ir Kretingos rajono savivaldybės 2020–2023 metų korupcijos prevencijos programa, patvirtinta Kretingos rajono savivaldybės tarybos 2020 m. lapkričio 26 d. sprendimu Nr. T2-286.

3. Programoje numatytos priemonės yra Lietuvos Respublikos nacionalinės kovos su korupcija programos dalis. Jos turi būti nuosekliai siejamos su socialinių problemų sprendimu Darželyje darbuotojų ir šeimų apsauga nuo esamų ir atsirandančių korupcijos šaltinių.

4. Programa padės vykdyti kryptingą korupcijos prevencijos politiką, užtikrinti skaidrią, veiksmingą ir viešą Darželio darbuotojų veiklą.

5. Programos strateginės kryptys - korupcijos prevencija, antikorupcinis švietimas ir informavimas.

6. Programoje vartojamos sąvokos apibrėžtos Lietuvos Respublikos specialiųjų tyrimų tarnybos ir Lietuvos Respublikos korupcijos prevencijos įstatymuose.

7. Korupcija kenkia demokratijai, ekonomikai ir teisės sistemai, todėl ypač daug dėmesio turi būti skirta korupcijos apraiškų prevencijai ir neišvengiamos atsakomybės už neteisėtus veiksmus principo įgyvendinimui, būtina ugdyti visuomenės nepakantumą šiam reiškiniui.

8. Korupcijos prevencija – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

9. Korupcinio pobūdžio nusikalstamos veikos – kyšininkavimas, papirkimas, prekyba poveikiu, piktnaudžiavimas, kita nusikalstama veika, jei ji padaryta viešojo administravimo sektoriuje arba teikiant viešąsias paslaugas, siekiant sau ar kitiems asmenims naudos, piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kita nusikalstama veika, kai tokios veikos padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

10. Programa parengta 3 metų laikotarpiui.

**II. KORUPCIJOS PASIREIŠKIMO TIKIMYBĖ**

11. Veiklos sritys, kuriose galimas korupcijos pasireiškimas:

11.1. viešųjų pirkimų inicijavimas lopšelyje-darželyje;

11.2. vaikų mitybos organizavimas;

11.3. efektyvus lopšelio-darželio biudžeto naudojimas;

11.4. lopšelio-darželio vidaus audito organizavimas;

11.5. vaikų priėmimo į lopšelį-darželį organizavimas;

11.6. darbuotojų priėmimas.

III. PROGRAMOS TIKSLAI IR UŽDAVINIAI

12. Programos tikslai yra:

12.1. atskleisti ir šalinti priežastis bei prielaidas korupcijai lopšelyje-darželyje atsirasti ir plisti, užkirsti kelią korupcijos atsiradimui lopšelyje-darželyje, pašalinti veiklos sričių spragas, dėl kurių gali atsirasti sąlygos korupcijai.

12.2. sukurti ir įgyvendinti veiksmingą ilgalaikių antikorupcinių priemonių sistemą,
skatinančią plėtoti ryšius tarp lopšelio-darželio „Pasaka“ administracijos, darbuotojų, šeimų,
šalinti priežastis pasinaudoti tarnybine padėtimi;

12.3. plėtoti antikorupcinę kultūrą, siekiant padidinti visuomenės pasitikėjimą ugdymo įstaiga;

13. Programos uždaviniai yra:

13.1. užtikrinti efektyvų numatytų priemonių įgyvendinimą;

 13.2. nustatyti veiklos sritis, kuriose yra korupcijos pasireiškimo tikimybė;

13.3. antikorupciniu požiūriu vertinti lopšelio-darželio „Pasaka“ įsakymus ir
sprendimus;

 13.4. įtraukti į korupcijos prevenciją visuomenę ir žiniasklaidą;

 13.5. stiprinti bendradarbiavimą su korupcijos prevenciją vykdančiomis institucijomis;

 13.6. viešai skelbti informaciją apie korupcijos prevencijos veiksmus ir jų rezultatus.

IV. PROGRAMOS TIKSLŲ IR UŽDAVINIŲ VERTINIMO KRITERIJAI

14. Programos rezultatyvumas nustatomas vadovaujantis kiekybės ir kokybės rodikliais:

 14.1. korupcijos pasireiškimo tikimybės nustatymu lopšelyje-darželyje „Pasaka“;

14.2.skundų, pateiktų teismui, administracinių ginčų komisijai , skaičiaus mažėjimu;

14.3. įvykdytų ir neįvykdytų Programos įgyvendinimo priemonių skaičiumi;

14.4. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu;

V. PROGRAMOS ADMINISTRAVIMAS

15. Programai įgyvendinti sudaromas Programos įgyvendinimo priemonių planas (priedas), kurio priemonių įvykdymo laikotarpis sutampa su programos įgyvendinimo pradžia ir pabaiga.

16. Programoje numatytas priemones įgyvendina lopšelio-darželio „Pasaka“
direktorius ir programos įgyvendinimo priemonių plane nurodyti vykdytojai:

16.1. darbo grupė įgaliota vykdyti korupcijos prevenciją ir jos kontrolę yra atsakinga už korupcijos prevencijos įgyvendinimą lopšelyje-darželyje „Pasaka“;

16.2. darbo grupė įgaliota vykdyti korupcijos prevenciją ir jos kontrolę, pirmininkas kartą per metus, ne vėliau iki einamųjų metų gruodžio 31 d. pateikia lopšelio-darželio direktoriui ataskaitą apie Korupcijos prevencijos programos priemonių plano vykdymą.

16.3. Programoje numatytų priemonių įgyvendinimo koordinavimą, korupcijos prevencijos proceso organizavimą bei kontrolę reglamentuoja lopšelio-darželio „Pasaka“ korupcijos prevencijos tvarkos aprašas.

VI. BAIGIAMOSIOS NUOSTATOS

 17. Programa įgyvendinama pagal priemonių planą.

 18. Už konkrečių priemonių įgyvendinimą atsako priemonių plane nurodyti vykdytojai.

 19. Programa skelbiama lopšelio-darželio ,,Pasaka“ internetiniame puslapyje

 20. Korupcinė situacija vertinama bei priemonių planas peržiūrimi kas treji metai.

 22. Esant būtinybei, programa gali būti koreguojama.

PRITARTA

Kretingos lopšelio-darželio „Pasaka“ tarybos

Posėdžio protokolas 2020-12-17 Nr. V5-31

 PATVIRTINTA

 Kretingos lopšelio-darželio „Pasaka“

 direktoriaus 2020 m. gruodžio 18 d.

 įsakymu Nr. V1-64

KRETINGOS LOPŠELIO-DARŽELIO „PASAKA“ PREVENCIJOS PROGRAMOS ĮGYVENDINIMO

2021-2023 METŲ PRIEMONIŲ PLANAS

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Tikslas | Įgyvendinimo vertinimo kriterijai | Laukiami rezultatai | Vykdymo laikas | Vykdytojas |
| 1 | 2 | 3 | 4 | 5 | 6 | 7 |
| 1 | Antikorupciniu požiūriu vertintiveiklos sritis, dėl kurių gali kiltiinteresų konfliktas | Įgyvendinti lopšelio-darželio„Pasaka" veiklos tikslus, sistemingai ir visapusiškai vertinant korupcijospasireiškimo riziką, išvengti interesų konflikto | Įvertinti veiklos sritis, kuriose nustatytas didelis ar vidutiniškas korupcijosrizikos skaičius | Pagerės lopšelio-darželiopriimamų tvarkųir taisyklių kokybė | Nuolat | Tvarkų, taisyklių,projektų rengėjai |
| 2 | Skelbti informaciją apie priimamas veiklos tvarkas, taisykles ir kitusdirektoriaus įsakymus lopšelio-darželio internetinėje svetainėje | Užtikrinti visuomenės informavimą apie dokumentų priėmimą | Priimtų ir paskelbtųdokumentų skaičiaussantykis | Visuomenė businformuota apielopšelyje-darželyjepriimtus dokumentus | Nuolat | Atsakingi asmenys užinterneto svetainėstvarkymą |
| 3 | Sistemingai atnaujinti galiojančias veiklos tvarkas ir taisykles | Užtikrinti veiklos teisėtumą. Tvarkos ir taisyklės atitinka teisės aktų reikalavimus | Pakeistų tvarkų ir taisyklių skaičius | Bus išvengta neteisėtų sprendimų priėmimo | Nuolat | Lopšelio-darželio direktorius |
| 4 | Dalyvauti savivaldybės organizuojamuose seminaruose korupcijos prevencijos srityse | Stiprinti lopšelio-darželio darbuotojų korupcijos prevencijos gebėjimus | Darbuotojų, įgijusių specializuotų žinių, skaičius, aukštesnė jų kvalifikaciją | Darbuotojai bus geriau informuoti apie korupcijos prevencijos sistemą ir konkrečias prevencines priemones | Pagal poreikį | Lopšelio-darželio direktorius, atsakingasasmuo už lopšelio-darželiokorupcijosprevenciją irkontrolę |
| 5 | Supažindinti lopšelio-darželiokorupcijos prevencijos komisiją apie įvykdytus viešuosius pirkimus | Užtikrinti lopšelio-darželio komisijosinformavimą apie vykdomuslopšelyje-darželyje viešuosius pirkimus | Įvykdytų viešųjųpirkimų skaičiaussantykis su viešaipaskelbtų viešųjų pirkimų skaičiumi | Daugiau viešųjųpirkimų skelbimų bus teikiama viešai | Kartą įpusmetį | Viešųjųpirkimųkomisija |
| 6 | Peržiūrėti lopšelio-darželiodarbuotojų pareiginiusnuostatus ir, esant būtinybei, įtraukti antikorupciniu požiūriu svarbias nuostatas, teisinėsatsakomybės priemones | Nustatyti korupcijos pasireiškimogalimybę vykdant pareiginiuosenuostatuose numatytas funkcijas | Patikslintų pareigybėsaprašymų skaičius | Bus nustatytakorupcijospasireiškimotikimybė ir priimtospriemonės korupcijos lygiui sumažinti | Kartą permetus irpagalporeikį | Lopšelio- darželiodirektorius |
| 7 | Įvertinti lopšelio-darželio veiklossritis, kuriose egzistuoja tikimybė korupcijos apraiškoms (lėšųefektyvus panaudojimas, turto apskaita, vidaus audito analizė , vaikų priėmimas į ugdymo įstaigą) | Nustatyti korupcijos pasireiškimogalimybę veiklos srityse, kuriose egzistuoja tikimybė korupcijos apraiškoms | Finansinių ataskaitų,lopšelio-darželio darbuotojų atlyginimų vidurkių skelbimas, vidaus audito išvadų ir vaikų priėmimo į lopšelį-darželį tvarkų viešas skelbimas | Bus nustatytakorupcijospasireiškimotikimybė ir priimtospriemonės korupcijos lygiui sumažinti | Kartą permetus irpagalporeikį | Atsakingasasmuo užlopšelio-darželiokorupcijosprevenciją irkontrolę, atsakingas asmuo už interneto svetainės tvarkymą |
| PRIEMONĖS LOPŠELIO-DARŽELIO „PASAKA“ ADMINISTRAVIMO PROCEDŪRŲ SKAIDRUMUI DIDINTI |
| 8 | Užtikrinti, kad lopšelio-darželiotėvai turėtų galimybę anoniminėse anketose pareikšti savo nuomonę apie lopšelyje-darželyje vykdomą veiklą ir darbuotojų pagirtiną ar netinkamą elgesį.Sudaryti galimybę interesantams palikti žinutes ar skambinti | Įvertinti paslaugų teikimo kokybę,taip pat išsiaiškinti trūkumus irpriežastis bei skatinti ieškoti būdų, kaip pagerinti paslaugų teikimą | Gaunamų pranešimųskaičius ir jo dinamika.Neigiamų ir teigiamųpranešimų skaičius | Gyventojai ir tėvai anonimiškai informuoslopšelį-darželį apiejiems žinomasveikas, kurios gali būti nusikalstamokorupcinio pobūdžio | Nuolat | Lopšelio-darželiodirektorius |
| 9 | Peržiūrėti lopšelio-darželio korupcijos prevencijos programos nuostatas ir atlikti jos priemoniųįgyvendinimo analizę | Išanalizuoti lopšelio-darželiokorupcijos prevencijos programą irprireikus pateikti pasiūlymus | Įvykdytų ir neįvykdytųKorupcijos prevencijosprogramos įgyvendinimopriemonių skaičius | Veiksminga irefektyviSavivaldybės korupcijosPrevencijos programa | Iki 2023m. IVketv.pabaigos | Atsakingasasmuo užlopšelio-darželiokorupcijosprevenciją irkontrolę |

PRITARTA

Kretingos lopšelio-darželio ,,Pasaka“

Tarybos posėdžio protokolas 2020-12-17 Nr. V5-31